| Lentisco |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Sapindales |
| Familia: | Anacardiaceae |
| Subfamilia: | Rhoideas |
| Xénero: | *Pistacia* |
| Especie: | ***P. lentiscus*** |

 |
| Nome binomial |
| '**Pistacia lentiscus'**L. |

O **lentisco** ou **aroeira**. (***Pistacia lentiscus***) é un arbusto perenne fanerógamo do xénero Pistacia, na familia das anacardiáceas, de follas coriáceas, con flores de cor amarela tirando a vermella, do cal se extrae unha resina branca moi aromática, o **mástique**.

Distribución e hábitat
----------------------

Medra nas matogueiras secas e pedrentas da Europa mediterránea, norte de África e Oriente Próximo. Resiste mal as fortes xeadas e se desenvolve sobre todo tipo de solos, podendo medrar ben en zonas calcarias e incluso salitrosas ou salinas, isto fai que sexa máis abundante xunto ao mar. Mora en forestas claras, devesas, formacións de aciñeiras, maquis, garrigas, foces, canóns, e abas rochosas de toda a área mediterránea. Medra con mirtos, carballos carrascos, palmeiras ananas, alaternos, e silvamares e serve de protección e alimento a paxaros e outra fauna exclusiva deste ecosistema. É unha especie pioneira moi rústica espallada polos paxaros e abundante en ambientes secos mediterráneos.

Descrición
----------

Gota de resina.
Mástique (resina).
Trátase dun arbusto ou arboriña dioica, plantas macho e femia independentes, sempre verde de 1 a 5 m de altura, cun forte cheiro a resina. Medra a xeito de mato e a medida que envellece, desenvolve toros grosos e gran cantidade de pólas grosas e longas. En áreas axeitadas, cando se lle deixa medrar libremente e faise vello, adoita converterse nunha arboriña de até sete metros. As accións levadas a cabo polo ser humano, como a curta, o pastoreo e os lumes, impiden moitas veces o seu desenvolvemento.

As follas son alternas, coriáceas e compostas paripinnadas (sen folíolo terminal) con 6-12 folíolos dun verde intenso. Presenta flores miudiñas, as masculinas con 5 estames, as femininas con estilo trífido. O froito é unha drupa, primeiro vermella e despois negra ao madurecer, duns 4 mm de diámetro.

Usos
----

Na época clásica empregouse coma goma de mascar; do seu látex elabórase unha goma aromática chamada mástique, usada en medicina odontolóxica e para facer vernices. Tamén se emprega para aromatizar licores.

En zonas turísticas mediterráneas xunto con palmeiras ananas e algunhas plantas exóticas, é elixida para repoboar xardíns e resorts, por mor da súa fortaleza e atractivo aspecto. Ao contrario que outras especies de *Pistacia*, conserva as súas follas ao longo de todo o ano cun aspecto san e vizoso. Introduciuse coma ornamental en México, onde se naturalizou e lle ve con frecuencia en zonas suburbanas e principalmente en zonas semiáridas.

Está emparentada co escornacabras (*Pistacia terebinthus*) co que hibrida facilmente nas zonas en contacto; *P.* x *saportae* Burnat (*P. lentiscus* x *P. terebinthus*) que ten follas imparipinnadas, con folliñas semipersistentes, a terminal subsésil e ás veces reducida. Porén, ocupan biotopos distintos e escasamente solapados. O lentisco aparece en zonas máis baixas e achegadas ao mar, mentres que o escornacabras medra en zonas máis elevadas e montañosas como o Sistema Ibérico, onde resiste mellor as xeadas.

Propiedades
-----------

* Utilizado en problemas catarrais pulmonares, para a gota e a reuma.
* Usado contra a diarrea, gonorrea e leucorrea.
* Tense recomendado o uso do mástique en locións externas contra as feridas con hemorraxias ou picadas de insectos.
* Usado como anestésico para as dores de moas.

Taxonomía
---------

*Pistacia lentiscus* foi descrita por Carl von Linné e publicado en *Species Plantarum* 2: 1026. 1753.

Sinonimia
* *Lentiscus massiliensis* Fourr.
* *Lentiscus vulgaris* Fourr.
* *Terebinthus lentiscus* (L.) Moench

### Nome vulgar

A planta recibe os nomes vulgares en galego de: almecegueira, aroeiro, aroeira, charneca, laderno e lentisco.

Notas
-----

1. ↑  Nome vulgar da especie en galego segundo o *Vocabulario de ciencias naturais*, Xunta de Galicia, Santiago de Compostela, 1991.
2. ↑  Definicións no *Dicionario da Real Academia Galega* e no Portal das Palabras para *lentisco*.
3. ↑  Resultado da busca "aroeira" no Dicionario de dicionarios
4. ↑  Definicións no *Dicionario da Real Academia Galega* e no Portal das Palabras para *mástique*.
5. ↑  "*Lentisco*". *Plantas útiles: Linneo*. Arquivado dende o orixinal o 23 de novembro de 2010. Consultado o 15 de xullo de 2013.
6. ↑  "*Lentisco*". *Tropicos.org. Missouri Botanical Garden*. Consultado o 15 de jxullo de 2013.
7. ↑  *Lentisco* en PlantList
8. ↑  Nomes vulgares galegos para a especie en *Nomenclatura vernácula da flora vascular galega*, E. Losada, J. Castro e E. Niño, (1992), Xunta de Galicia

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Lentisco Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Lentisco*** |

### Outros artigos

* Características das anacardiáceas

### Bibliografía

1. AFPD. 2008. African Flowering Plants Database - Base de Donnees des Plantes a Fleurs D'Afrique.

### Ligazóns externas

* Union of Chios mastic producers
* Chios Rising
* The Magic Tree by Deborah Rothman Sherman, Epikouria Magazine
* Mastic Gum Kills Helicobacter pylori by Farhad U. Huwez, Debbie Thirlwell, Alan Cockayne,Dlawer A.A. Aladeen
* Monotherapy with mastic does not eradicate Helicobacter pylori infection from mice  by Michael F. Loughlin, Dlawer A. Ala’Aldeen, and Peter J. Jenks
* Mastic gum has no effect on Helicobacter pylori load in vivo by James R. Bebb, Nathalie Bailey-Flitter1, Dlawer Ala’Aldeen and John C. Atherton
* a pilot study on antiplaque effects of mastic chewing gum in the oral cavity takahashi k, fukazawa m, motohira h, ochiai k, nishikawa h, miyata t.

|  |  |
| --- | --- |
| Control de autoridades | 
* Wd: Q159812
* AAT: 300378960
* EBID: ID
* GEA: 7892
* GEC: 0120011
* MAG: 2780034687
* Treccani: lentisco

 |

|  |  |
| --- | --- |
| Identificadores taxonómicos | 
* APDB: 129173
* DORIS: 5174
* Ecocrop: 8690
* EOL: 595291
* EPPO: PIALE
* EUNIS: 150948
* GBIF: 3190583
* iNaturalist: 82600
* IPNI: 70253-1
* IRMNG: 10206335
* ITIS: 506468
* IUCN: 202960
* NCBI: 371726
* PlantList: kew-2407564
* POWO: ID
* TAXREF: 113744
* Tela Botanica: 49751
* Tropicos: 1301119
* PLANTS: PILE5

 |

|  |  |
| --- | --- |
| Identificadores | 
* UMLS: C1948017
* UNII: 872K6SY96C

 |